
TMI 2023-013560/21.11.2023
REFERATUL DE APROBARE A PROIECTULUI DE HOTĂRÂRE

privind aprobarea documentației tehnico-economice – faza DALI și a indicatorilor tehnico-economici aferenți obiectivului de investiție din cadrul proiectului „Reabilitare școală gimnazială 1- școala verde  inteligentă”,  nr.C5-B1-1841 finanțat  prin Planul Național Redresare și Reziliență 2020-2026, Componenta 5 – Valul Renovării, Axa 2 – Schema de granturi pentru eficiență energetică și reziliență în clădiri publice, Operațiunea B.1: Renovarea integrată a clădirilor publice  

1. Descrierea situației actuale


 În prezent Școala Gimnazială nr .1 este atestată încă din anul 1762 și a fost ce-a de-a 4-a școală din Timișoara, dar abia în anul 1847 este construită clădirea proprie, inaugurată în  anul 1849. Înființarea claselor paralele și a claselor III-VI a făcut necesară extinderea clădirii de mai multe ori, construcția aceasta menținându-se și în zilele noastre cu modificările aduse spațiilor interioare. Clădirea formată din doua corpuri C1 si C2 – S+P+1E, nu este monument istoric dar se află în zona protejată.  Situl urban“Fabric”, care este cea mai veche zonă din cartierul Fabric al Timișoarei, declarată monument istoric având codul LMI TM-II-s-B-06096. Construite după anul 1744, în special în secolul al XIX-lea și la începutul secolului al XX-lea, majoritatea clădirilor sunt în stil eclectic istoricist. Structura de rezistență pentru corpurile C1 și C2 este de tip zidărie portantă neconfinată, cu pereți din zidărie de cărămidă plină presată, dispuși în sistem celular- pereți rari, regulată atât în plan cât și în elevație.

2.  Schimbări preconizate și rezultate așteptate
Prin proiect se propun a se realiza următoarele activități:
· Reabilitare termică la nivelul pereților prin montarea unui strat termoizolant suplimentar;

· Reabilitare tâmplăriei exterioare cu tâmplărie performantă energetic;

· Reabilitare pod,  termoizolarea cu vată minerala bazaltică  de 20 cm;

· Izolarea termică a plăcilor peste subsol;

· Înlocuirea corpurilor de iluminat cu unele cu LED, cu durata mare de viață și consum redus; 

· Lucrări de consolidare și recompartimentări interioare, refacerea integrală a șarpantei;

· Intervenții la finisaje (desfacerea completă a tencuielilor vechi,  înlăturarea tâmplăriei fără a afecta buiandrugii sau grinzile de deasupra golurilor, recondiționarea parchetului din săli, recondiționarea mozaicului existent în sala de mese și în cabinetul medical);

· Lucrări de compartimentare, care se vor executa din pereți ușori care pot prelua fără degradări excesive deformațiile laterale ale structurii în caz de cutremur;
· Hidroizolarea subsolului, la interior, prin aplicarea unor membrane bentonitice atât la pereți cât și la pardoseală. Membranele vor fi acoperite cu un strat de beton armat de protecție;

· Se vor realiza drenuri perimetrale cu descărcare în rețeaua de canalizare;

· Îndepărtarea apelor meteorice, prin înlocuirea  jgheaburile și burlanele;

· Refacerea trotuarelor perimetrale cu pantă spre exterior și izolarea corespunzătoare a rosturilor dintre trotuar și fundații.

3. Alte informații:
Prin Planul Național de Redresare și Reziliență 2020-2026, Componenta 5 – Valul Renovării, Axa 2 – Schema de granturi pentru eficiență energetică și reziliență în clădiri publice, Operațiunea B.1: Renovarea integrată a clădirilor publice se finanțează lucrări de :

•
Consolidare seismică și de eficientizare și renovare energetică a imobilelor în care funcționează școala gimnazială nr.1;

•
Reabilitarea, modernizarea şi reorganizarea spațiilor școlii prin reconsiderarea modalităților de utilizare a spațiilor existente,

•
Amenajarea spațiilor exterioare cu accent pe realizarea unei școli verzi inteligente;

•     Punerea în valoare a potențialului istoric şi arhitectural al clădirii.

Concluzii:
Astfel, în conformitate cu cele de mai sus, considerăm că proiectul de hotărâre privind aprobarea documentației tehnico-economice – faza DALI și a indicatorilor tehnico-economici aferenți obiectivului de investiție din cadrul proiectului „Reabilitare școală gimnazială nr.1- școala verde  inteligentă” -C5-B1-1841 finanțat  prin Planul Național Redresare și Reziliență 2020-2026, Componenta 5 – Valul Renovării, Axa 2 – Schema de granturi pentru eficiență energetică și reziliență în clădiri publice, Operațiunea B.1: Renovarea integrată a clădirilor publice, îndeplinește condițiile tehnice pentru a fi supus dezbaterii și aprobării plenului consiliului local.

NOTĂ: Elementele de natură tehnică, de detaliu, se vor regăsi în raportul de specialitate și, dacă se impune, în nota de fundamentare

